4 หุ้นถ่านหิน กอดคอร่วง! เซ่นดัชนี AFR รูด-อินโดเพิ่มกำลังผลิต
4 หุ้นถ่านหิน กอดคอร่วง! เซ่นดัชนี AFR ปรับตัวลงเรื่อยๆ ล่าสุดมาอยู่ที่ 146.25 จุด รวมถึงอินโดนีเซียเตรียมเพิ่มกำลังการผลิตถ่านหินมากขึ้นทำให้อุปทานล้นตลาดส่งผลให้ราคาถ่านหินถูกลง
4 หุ้นถ่านหิน กอดคอร่วง! เซ่นดัชนี AFR ปรับตัวลงเรื่อยๆ ล่าสุดมาอยู่ที่ 146.25 จุด รวมถึงอินโดนีเซียเตรียมเพิ่มกำลังการผลิตถ่านหินมากขึ้นทำให้อุปทานล้นตลาดส่งผลให้ราคาถ่านหินถูกลง
31 ม.ค. 2566

ผู้สื่อข่าวรายงานว่า วันนี้ (31 ม.ค. 66)  ราคาหุ้นกลุ่มถ่านหินปรับตัวลงทั่วหน้า ซึ่งไปในทิศทางเดียวกับดัชนีถ่านหิน AFR ปรับตัวลงเรื่อย ๆ ล่าสุดมาอยู่ที่ 146.25 จุด หลังจากต้นเดือนธ.ค. 65 อยู่บริเวณ 250 จุด โดยปรับตัวลงราว 103 จุด หรือ 41.50% ผนวกกับอินโดนีเซียเพิ่มกำลังการผลิตถ่านหินมากขึ้นส่งผลให้อุปทานเพิ่มล้นตลาดทำให้ราคาถ่านหินถูกลง

ทั้งนี้ ผลดังกล่าวส่งผลให้ราคาหุ้นถ่านหินปรับตัวลง ณ เวลาล่าสุด 10:40 น. นำโดย บริษัท บ้านปู จำกัด (มหาชน) หรือ BANPU ราคาหุ้นอยู่ที่ระดับ 11.80 บาท ลดลง 0.20 บาท หรือ 1.67% โดยทำจุดสูงสุดที่ 11.90 บาท และทำจุดต่ำสุดที่ 11.70 บาท ด้วยมูลค่าการซื้อขาย 1.28 พันล้านบาท
บริษัท ลานนารีซอร์สเซส จำกัด (มหาชน) หรือ LANNA ราคาหุ้นอยู่ที่ระดับ 15.90 บาท ลดลง 0.30 บาท หรือ 1.85% โดยทำจุดสูงสุดที่ 16.10 บาท และทำจุดต่ำสุดที่ 15.90 บาท ด้วยมูลค่าการซื้อขาย 13.40 ล้านบาท
บริษัท เอเชีย กรีน เอนเนอจี จำกัด (มหาชน) หรือ AGE ราคาหุ้นอยู่ที่ระดับ 3.60 บาท ลดลง 0.12 บาท หรือ 3.23% โดยทำจุดสูงสุดที่ 3.72 บาท และทำจุดต่ำสุดที่ 3.58 บาท ด้วยมูลค่าการซื้อขาย 20.71 ล้านบาท
บริษัท ไทย แคปปิตอล คอร์ปอเรชั่น จำกัด (มหาชน) หรือ TCC ราคาหุ้นอยู่ที่ระดับ 0.89 บาท ลดลง 0.01 บาท หรือ 1.11% โดยทำจุดสูงสุดที่ 0.90 บาท และทำจุดต่ำสุดที่ 0.89 บาท ด้วยมูลค่าการซื้อขาย 0.70 ล้านบาท
นายอาริฟิน ตัซริฟ รัฐมนตรีว่าการกระทรวงพลังงานและทรัพยากรแร่ของอินโดนีเซีย วางแผนที่จะผลิตถ่านหิน 695 ล้านตันในปีนี้ และมองการส่งออกไว้ที่ 518 ล้านตัน ซึ่งจะเป็นระดับการส่งออกถ่านหินไปยังต่างประเทศสูงที่สุดเป็นประวัติการณ์ของอินโดนีเซีย
ขณะที่การส่งออกไปยังตลาดที่ใหญ่ที่สุดอย่างจีนปรับตัวลง โดยนายตัซริฟคาดว่าอินโดนีเซียจะมีการใช้งานถ่านหินราว 177 ล้านตันในปี 2566 สำหรับพลังงานเชื้อเพลิงที่มาจากถ่านหินคิดเป็นกว่า 50% ของอุปทานพลังงานในอินโดนีเซีย โดยรัฐบาลอินโดนีเซียตั้งเป้าไว้ว่าจะลดการปล่อยไอเสียได้ 31.89% ภายในปี 2573 และจะเพิ่มขึ้นเป็น 43.2% หากได้รับความช่วยเหลือจากต่างชาติ
ทั้งนี้ นายตัซริฟคาดว่า ราคาถ่านหินปีนี้จะยังคงอยู่ในระดับสูง หลังราคาพุ่งแตะระดับสูงสุดเป็นประวัติการณ์เมื่อที่ผ่านมา ซึ่งเป็นผลมาจากอุปทานที่หยุดชะงักจากสงครามในยูเครน